****

**РЕПУБЛИКА БЪЛГАРИЯ**

**Министър на земеделието и храните**

**УТВЪРЖДАВАМ:**

**МИНИСТЪР: /п/ не се чете**

**ПРОФ. Д-Р ХРИСТО БОЗУКОВ**

**дата:10.04.2017 г.**

**ПРОТОКОЛ**

**на основание чл. 97, ал. 4 от Правилника за прилагане на Закона за обществените поръчки /ППЗОП/**

от работата на комисията, определена със Заповед № РД52-16/05.04.2017 г. на министъра на земеделието и храните, за разглеждане, оценка и класиране на постъпилите оферти на участниците в обществена поръчка с предмет: „Актуализация на среда за зареждане, обработка, проверка и предаване на данни от КВС и КК за ИСАК на ДФ „Земеделие“ по реда на чл. 20, ал. 3, т. 2 от Закона за обществените поръчки /ЗОП/ и публикувана в Регистъра на обществените поръчки обява по чл. 20, ал. 3 от ЗОП с ID9062638 на 23.03.2017 г.

**I. ОТКРИТО ЗАСЕДАНИЕ**

На 05.04.2017 г. в 13:30 часа в зала „400“, комисия определената със Заповед № РД52-16/05.04.2017 г. на министъра на земеделието и храните, се събра в състав:

ПРЕДСЕДАТЕЛ: Георги Праматаров – директор на дирекция „Директни плащания и идентификация на земеделски парцели” /ДПИЗП/;

И ЧЛЕНОВЕ:

1.Христо Христов – главен експерт в дирекция ДПИЗП;

2. Аделина Стоянова – държавен експерт в дирекция ДПИЗП;

3. Борислав Чавдаров – юрисконсулт в дирекция „Правно обслужване и обществени поръчки”/ПООП/;

4. Евгени Павлов – старши юрисконсулт в дирекция ПООП.

 На заседанието присъстваха всички редовни членове на комисията. Членовете на комисията получиха списъка с участниците в процедурата и протокола по чл. 48, ал. 6 от ППЗОП, след което подписаха декларации по чл. 103, ал. 2 от Закона за обществените поръчки ЗОП.

 Няма оферти, подадени след крайния срок.

 В определения в обявата срок в Министерството на земеделието и храните e постъпила една оферта, както следва:

* **„ТехноЛогика„ ЕАД – рег. № 10879/30.03.2017 г. в 14:34 ч.**

При отварянето на офертата за участие в залата присъстваше г-жа Светлана Михайлова Манева – упълномощен представител на **„ТехноЛогика„ ЕАД**.

Комисията пристъпи към отваряне на офертата и проверка за съответствие с условията за участие и изискванията, на които следва да отговаря.

Комисията установи, че офертата е представена в запечатана непрозрачна опаковка, с посочени върху нея данни в съответствие с изискванията на възложителя.

Комисията отвори единствената постъпила запечатана непрозрачна опаковка и оповести нейното съдържание, включително техническото предложение за изпълнение и ценовото предложение.

 Предложената от участника **„ТехноЛогика„ ЕАД** цена за изпълнение на услугата с предмет: „Актуализация на среда за зареждане, обработка, проверка и предаване на данни от КВС и КК за ИСАК на ДФ „Земеделие“ е както следва:

* 69 700 лева /шестдесет и девет хиляди и седемстотин/ лева без ДДС;
* 83 640 лева /осемдесет и три хиляди шестстотин и четиридесет/ лева с ДДС

С тези действия на комисията, приключи публичната част на заседанието.

 Комисията продължи своята работа на закрито заседание. Членовете на комисията пристъпиха към проверка за наличие и пълнота на изисканите от възложителя документи в офертата на участника и за съответствието им с изискванията на възложителя.

При преглед на документите комисията установи следното:

Участникът **„ТехноЛогика„ ЕАД** е представил всички изискуеми от възложителя документи и техническото му предложение отговаря на всички изисквания на възложителя, като е представил следното предложение за изпълнение на поръчката:

 **Техническо предложение :**

1.Срокът за изпълнение на услугата е 10 календарни дни след подписване на договора, както следва:

*- Общ срок за изпълнение на Етап от 1 до 3 включително – 6 календарни дни;*

*- Срок за изпълнение на Етап 4 – 4 календарни дни.*

*- Индивидуалните срокове за изпълнение на всеки от етапите са следните:*

 1.1.**Етап 1:** Анализ на текущото състояние на базата данни, системата за управление на базата данни, потребителския интерфейс и свързаността на наличното софтуерно приложение с ИСАК, както и необходимите промени във връзка с промяна на съдържанието на данните за регистрираните правни основания и географската информация от КККР/КВС.

Срок за изпълнение 2 календарни дни.

1.2.**Етап 2:** Инсталация и конфигурация на сървър за база данни на софтуерното приложение. Отразяване на настъпили нормативни промени в софтуерно приложение. Оптимизация на програмните модули на приложението с оглед повишаване на бързодействие и стабилност на решението. Доработка на съществуващото софтуерно приложение за прием, обработка и предаване към ИСАК на многократни актуализации на правно основание за ползване на земеделските земи.

Срок за изпълнение 1 календарен ден.

1.3.**Етап 3:** Промяна на структури и функционалност, свързани с подаване на данни към ИСАК на ДФЗ. Тестване и въвеждане в експлоатация. Осигуряване на актуализирана и действаща функционалност, чрез която възложителят да извърши миграция на предоставените от „Ферма ползване на земеделски земи“ данни за правните основания за ползване на земеделските земи за стопанската 2016/2017 г. към ИСАК;

Срок за изпълнение 3 календарни дни.

1.4.**Етап 4:** Разширяване на софтуерното приложение с функционални възможности за зареждане и последващи актуализации на данни за разрешителни за паша, издавани от администрациите на националните паркове към МОСВ.

Срок за изпълнение 4 календарни дни.

2. Ще осигури гаранционна поддръжка във времевите рамки на кампанията по подаване на заявления за подпомагане по директните плащания 2017 година, удължена с 14 календарни дни.

Комисията продължи работата си с изготвяне на крайното класиране на допуснатия участник, по критерия „най-ниска цена“, както следва:

Първо място: **„ТехноЛогика„ ЕАД** - 69 700 лева /шестдесет и девет хиляди и седемстотин/ лева без ДДС.

На основание на направеното класиране комисията предлага на възложителя да определи за изпълнител и да сключи договор с класирания на първо място участник, а именно: **„ТехноЛогика„ ЕАД**.

Комисията състави и подписа настоящия протокол в 1 /един/ екземпляр на 06.04.2017 г.

Протоколът се изготви и се подписа в един оригинален екземпляр.

**КОМИСИЯ**:

ПРЕДСЕДАТЕЛ: ЧЛЕНОВЕ:

Георги Праматаров: **/п/ не се чете** 1. Христо Христов

**..../п/ не се чете………….**

 2. Аделина Стоянова

**..…/п/ не се чете…………….**

 3. Борислав Чавдаров

**.…./п/ не се чете…………..**

 4. Евгени Павлов

 **……/п/ не се чете………….**